laion/Wikipedia-Exotic huggingface dataset:
פייר ז'נסן

פייר ז'יל סזאר ז'נסן (בצרפתית: Pierre Jules César Janssen;‏ 22 בפברואר 1824 – 23 בדצמבר 1907) היה אסטרונום צרפתי בן המאה ה-19. גילה את הגז הליום ואת ההרכב הגזי של השכבה החיצונית של השמש. המדען האנגלי ג'וזף נורמן לוקייר (אנ') גילה זאת חודשיים אחריו. ז'נסן נולד בפריז ולמד מתמטיקה ופיזיקה. במקביל למחקריו לימד מדעים בתיכון שארלמאן ב-1853 ומאוחר יותר במכללה לארכיטקטורה בשנים 1865–1871. במסגרת מחקריו, נסע לפרו בשנת 1857 כדי לחקור את קו המשווה המגנטי של כדור הארץ. בשנים 1861–1864 חקר את בליעת הקרינה האלקטרומגנטית בספקטרום הסולארי של כוכבי הלכת באיטליה ובשווייץ. בשנים הבאות הוא נסע לאיים האזוריים כדי לחקור ולבצע ניסויים הקשורים למגנטיות ולקרינת כוכבים. במהלך מחקרו זה נסע ליפן ב-1874 ולאלג'יריה ב-1882 לחקור את מעבר נוגה על פני השמש. ז'נסן התעניין מאוד בליקויי המאורות ונסע מסביב לעולם כדי לצפות בהם ולחקור אותם. ב-1870 אף נמלט מהמצור על פריז על כדור פורח כדי לצפות בליקוי חמה. בשנת 1875 מונה למנהל מצפה הכוכבים החדש שהקימה ממשלת צרפת במדון שליד פריז. במצפה החדש ביצע צילומים מרהיבים רבים. הוא הוציא לאור אוסף של התצלומים הללו בספרו משנת 1896 Annales de l'obsevatoire de Maeudon. גרסתו האחרונה של הספר ראתה אור בשנת 1904. בשנת 1868 גילה כיצד ניתן להבחין ולעקוב אחר הילת החמה מבלי לחכות לליקוי. בעת שחקר את הליקוי של ה-18 באוגוסט 1868 בעיר גונטור שבהודו, הוא שם לב לפסים בוהקים בספקטרום של הילת החמה, דבר המוכיח כי ההילה היא גאזית. חלק מאותם פסי הספקטרום הבוהקים היו צהובים (מאוחר יותר אורך הגל של הפס נמדד כ-587.49 ננו-מטר). זו הייתה הפעם הראשונה שבה התגלה פס זה על פני הספקטרום, דבר שהעיד על גילוי יסוד חדש שלא היה ידוע עד אז למדע.. ב-20 באוקטובר של אותה השנה, המדען הבריטי ג'וזף נורמן לוקייר בנה ספקטרוסקופ מדויק וחזק במיוחד, שבעזרתו הצליח אף הוא לעקוב אחרי אותו פס הנפלט מהשמש. חשוב לציין כי זו הייתה הפעם הראשונה בהיסטוריה בה התגלה יסוד כימי חדש שלא על פני כדור הארץ. את שמו של היסוד גזרו לוקייר ועמיתו הכימאי אדוארד פרנקלנד (Edward Frankland) מהמילה היוונית לשמש, הליוס (ἥλιος). ז'נסן נפטר במדון (Meudon) ב-23 בדצמבר 1907, ונטמן בבית הקברות פר לשז שבפריז. במהלך חייו הוא מונה לאביר לגיון הכבוד הצרפתי ולחבר החברה המלכותית של לונדון עקב פועלו ותרומתו הרבה בתחומי האסטרופיזיקה והכימיה. על שמו נקראו שני מכתשים על הירח ועל מאדים. הכיכר המרכזית בכניסה למצפה הכוכבים שניהל אף היא נקראת על שמו. ז'נסן קרא לאסטרואיד 225 Henrietta (אנ') שהתגלה על ידי יוהאן פאליזה, על שם אשתו, הנריטה. מדיה וקבצים בנושא פייר ז'נסן בוויקישיתוף פייר ז'נסן, באתר אנציקלופדיה בריטניקה (באנגלית) פייר ז'נסן, באתר "Find a Grave" (באנגלית) פייר ז'נסן, במסד הנתונים הקולנועיים IMDb (באנגלית) Kochhar, R.K. (1991) French astronomers in India during the 17th - 19th centuries, J. Br. Astron. Assoc. 101(2) 95-100. See p. 99 Schmadel, Lutz D. (2007). Dictionary of Minor Planet Names – (225) Henrietta. Springer Berlin Heidelberg. p. 35. ISBN 978-3-540-00238-3. נבדק ב-20 בדצמבר 2018. {{cite book}}: (עזרה)
אחרי סטונוול

אחרי סטונוול הוא סרט דוקומנטרי משנת 1999 בבימויו של ג'ון סקגליוטי. הסרט מתעד שלושים שנה של אקטיביזם להט"בי, התנועה שנולדה מתוך מהומות סטונוול ב-1969. הוא סרט המשך לסרט לפני סטונוול מ-1986, בהפקתו של סקגליוטי. את הסרט קריינה הזמרת הלסבית האקטיביסטית מליסה אתרידג'. בסרט השתתפו דורותי אליסון, ג'ול גומז, ריטה מיי בראון, ברברה גיטינגס, ברני פרנק, ודמויות להט"ביות מובילות נוספות. מליסה אתרידג' (קריינות) דורותי אליסון ריטה מיי בראון אניטה בריאנט (צילומי ארכיב) ברני פרנק ברברה גיטינגס ג'ול גומז הארי היי לארי קריימר שילה ג'יימס קוהל הארווי מילק (צילומי ארכיב) ב-1999 זכה הסרט בפרס הקהל לסרט תיעודי מצטיין בפסטיבל Outfest, פסטיבל סרטים גאה בלוס אנג'לס. ב-2000 היה הסרט מועמד לפרס GLAAD. 1999 בקולנוע לפני סטונוול סטונוול (סרט) "אחרי סטונוול", במסד הנתונים הקולנועיים IMDb (באנגלית) "אחרי סטונוול", באתר נטפליקס "אחרי סטונוול", באתר AllMovie (באנגלית) "אחרי סטונוול", באתר Rotten Tomatoes (באנגלית) "אחרי סטונוול", במסד הנתונים הקולנועיים KinoPoisk (ברוסית)
לפני סטונוול

לפני סטונוול: הקמת קהילה הומולסבית (אנגלית: Before Stonewall) הוא סרט תיעודי משנת 1984 על הקהילה הלהט"בית בשנים שלפני מהומות סטונוול ב-1969. את הסרט קריינה הסופרת הלהט"בית האקטיביסטית ריטה מיי בראון, הבמאית הייתה גרטה שילר, יחד עם רוברט רוזנברג, שגם השתתף בהפקת הסרט יחד עם שילר וג'ון סקגליוטי. פרימיירת הסרט הייתה בפסטיבל הקולנוע בטורונטו. ב-1999 הפיק סקגליוטי סרט המשך בשם אחרי סטונוול, אשר תיעד אקטיביזם להט"בי בעשורים שלאחר המהומות.  בין הדמויות המתועדות בסרט: הסרט היה מועמד לפרס השופטים בפסטיבל סאנדנס 1985. זכה בפרס הסרט הטוב ביותר בפסטיבל הקולנוע הבינלאומי ביוסטון, ובפרס הסרט הדוקומנטרי המצטיין בפסטיבל FILMEX בלוס אנג'לס, וכן במקום ראשון בפסטיבל הקולנוע החינוכי, וציון לשבח בפסטיבל הכפר הגלובלי לסרטים תיעודיים. ב-1987 זכה הסרט בפרס אמי לתוכנית ההיסטורית או תרבותית המצטיינת ועבור המחקר הטוב ביותר. ב-1989 זכה בפרס הפלטה בפסטיבל הבינלאומי לקולנוע גאה בטורינו. 1984 בקולנוע סטונוול (סרט) אחרי סטונוול "לפני סטונוול", במסד הנתונים הקולנועיים IMDb (באנגלית) "לפני סטונוול", באתר נטפליקס "לפני סטונוול", באתר AllMovie (באנגלית) "לפני סטונוול", באתר Rotten Tomatoes (באנגלית) "לפני סטונוול", במסד הנתונים הקולנועיים KinoPoisk (ברוסית)
חנן פדידה

חנן פדידה (נולד ב-1 בדצמבר 1981) הוא כדורגלן עבר ישראלי ששיחק בעמדת החלוץ, וכיום מאמן הפועל גדרה מליגה ב'. פדידה גדל באשדוד והחל לשחק כדורגל במחלקת הנוער של מכבי עירוני אשדוד. בעונת 1998/1999 ערך את הופעת הבכורה שלו בקבוצה הבוגרת, במשחק מול מכבי פתח תקווה, ב-20 בפברואר 1999 הבקיע את שער הבכורה שלו בקריירה, בניצחון 1–0 על מכבי פתח תקווה. כאשר סיים את גיל הנוער עבר לשחק בקבוצה המאוחדת מועדון ספורט אשדוד, ובעונת 1999/2000 לשחקן מפתח כאשר רשם 26 הופעות בהן כבש שני שערים. בעונת 2000/2001 שותף בכל המשחקים של הקבוצה בליגה. לאחר ששחקן העבר אמיל ולב ראה את פדידה והתרשם ממנו הוא המליץ עליו ללבסקי סופיה, וביוני 2003 הושאל לקבוצה מליגת העל הבולגרית תמורת 47 אלף דולר. במחזור השמיני שוחרר פדידה מלבסקי לאחר שלא הצליח להתאקלם במועדון, וב-11 בדצמבר 2003 חתם בבית"ר ירושלים עד לסיום העונה עם אופציה לעונה נוספת. כעבור שלושה ימים ערך את הופעת הבכורה שלו במועדון, בניצחון 1–0 נגד מכבי חיפה. ב-2 בנובמבר 2005 חתם פדידה בהפועל באר שבע ששיחקה אז בליגה הלאומית. במהלך שנותיו בבאר שבע היה פדידה שחקן מפתח ובתום עונת 2008/2009 עלה עם הקבוצה בחזרה לליגת העל אחרי ארבע עונות בליגה השנייה. ב-9 ביולי 2010 חתם פדידה בהפועל אשקלון, העולה החדשה לליגת העל. פדידה לא הצליח להשתלב בקבוצה, ובינואר 2011 שב לליגה הלאומית וחתם בהפועל כפר סבא עד לסיום העונה. ב-16 בספטמבר 2011 חתם פדידה במכבי קריית מלאכי מליגה א'. בקיץ 2012 חתם בהפועל מרמורק, שיחק במהלך חודש דצמבר במכבי עירוני בת ים, ואז חזר להפועל מרמורק. ב-20 בדצמבר 2014 הודיע על פרישה ממשחק פעיל למרות זאת לאחר הפרישה הוא רשם 3 הופעות במדי הפועל אזור בה שימש כמנהל מקצועי. ב-11 באוגוסט 2015 חזר מפרישה כאשר חתם בהפועל אדומים אשדוד שקמה מחדש בליגה ג'. בדצמבר שוחרר מהמועדון וחתם במ.ס. באר שבע מליגה ב'. בתחילת עונת 2016/2017 מונה פדידה למנהל המקצועי של בני יפו מליגה א', ולקראת סוף דצמבר 2016 תפס את תפקיד המאמן. במשחק הבכורה שלו ניצחה הקבוצה 2–1 את מ.ס. שיכון המזרח. לאחר חודשיים פדידה חזר לתפקידו כמנהל מקצועי. ב-31 במאי 2018 מונה פדידה למאמן הפועל בני אשדוד מליגה ג'. באוקטובר 2019 מונה למאמן הפועל גדרה מליגה ב'. כיום מאמן בקבוצת נערים ג' במכבי עירוני אשדוד. פדידה נשוי בשנית לטל, ולהם 2 ילדים משותפים. בנוסף, יש לו 4 ילדים מנישואיו הראשונים. חנן פדידה, באתר ההתאחדות לכדורגל בישראל חנן פדידה, באתר Transfermarkt חנן פדידה, באתר FootballDatabase.eu אבי נעים, חנן פדידה מנסה לחזור לכדורגל אחרי מות האחות, באתר ynet, 26 במאי 2011 משה גוזגל, אשדוד: חנן פדידה חתם בלבסקי סופיה, באתר ynet, 26 ביוני 2003 גור מוטולה, בית"ר ירושלים: חנן פדידה חתם עד סוף העונה, באתר ynet, 11 בדצמבר 2003 חיים זלקאי, הפועל ב"ש: פדידה חתם, אלמושנינו סיכם, אוליברה בדרך, באתר nrg‏, 2 בנובמבר 2005 אסף מרגלית, ‏חנן פדידה חתם בהפועל אשקלון, שניר גואטה בדרך, באתר ONE‏, 9 ביולי 2010 יגאל ברמן, ‏חנן פדידה חתם בקריית מלאכי: ירידה לצורך עלייה, באתר ONE‏, 16 בספטמבר 2011 שלמה אשר-חיים, בחזרה לפסגה, באתר גולר, ‏8 בדצמבר 2012 מיכאל וייסרמן, חנן פדידה הודיע על פרישה מכדורגל, באתר דאבל פס, 20 בדצמבר 2011 אביחי חיים, חנן פדידה חתם בהפועל אשדוד, באתר גולר, 11 באוגוסט 2015 יוסי איטח, חנן פדידה חזר לבאר שבע, באתר eyoya‏, 17 בינואר 2016 אוהד רון, חנן פדידה סגר כמאמן הפועל אשדוד מליגה ג', באתר גולר, 31 במאי 2018
נבחרת קוראסאו בכדורגל

נבחרת קוראסאו בכדורגל, היא נבחרת הכדורגל הלאומית של קוראסאו. הגוף המפקח על הנבחרת הלאומית ועל הכדורגל בקוראסאו היא התאחדות הכדורגל של קוראסאו החברה בפיפ"א ו-CONCACAF. משחקה הבינלאומי הראשון של הנבחרת היה בשנת 1934 תחת השם קוראסאו. בשנת 1948 הישות של הטריטוריה של קורסאו אוחדה אל תוך האנטילים ההולנדיים, אך הנבחרת הלאומית המשיכה להשתמש בשם קוראסאו עד 1958. בשנת 2010, עם פירוק האנטילים ההולנדיים לישויות מדיניות שונות חדלו ההתאחדות והנבחרת הלאומית של האנטילים ההולנדיים להתקיים. נבחרת קוראסאו בכדורגל ירשה אותה כחברה בפיפ"א ואילו סנט מארטן ובונייר הקימו התאחדויות ונבחרות לאומיות, אך טרם התקבלו כחברות בפיפ"א. 1930 עד 2014 - לא נרשמה 2018 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה נכון ל-20 בנובמבר 2023. שחקנים מודגשים הם שחקנים שעדיין פעילים..
מנישביץ

מנישביץ (באנגלית: Manischewitz) הוא מותג מזון מוביל של מוצרים בכשרות יהודית, בבעלות חברת מנישביץ (The Manischewitz Company) שבסיסה בניו ג'רזי, ארצות הברית. החברה מפורסמת בעיקר בשל המצות המיוצרות על ידה, ובשל היין הכשר שלה. היא נוסדה בשנת 1888 והפכה לחברה ציבורית ב-1923. משפחת מנישביץ, שהקימה את החברה, החזיקה בשליטה בה עד שנת 1990, אז נרכשה "מנישביץ" בידי חברת השקעות פרטית. מאז אפריל 2014 מחזיקה בשליטה בחברה קרן ההשקעות ביין קפיטל (אנ'). מנישביץ היא היצרנית הגדולה בעולם של מצות, ואחד ממותגי הכשרות הגדולים ביותר באמריקה. לצד החברה הוקם גוף כשרות מיוחד שנקרא "חבר הרבנים של מנישביץ", בראשו עמד סגן נשיא "אגודת הרבנים דארצות הברית וקנדה", הרב והעורך חיים קרלינסקי. יין מנישביץ הפך לאייקון תרבות בקרב יהדות ארצות הברית, ובין היתר זכה להתייחסות בסדרת השירים "The Chanukah Song" של הקומיקאי היהודי-אמריקאי אדם סנדלר. בפסח 2018, לאור הגידול בכמות של האנשים הרגישים לגלוטן בישראל, שלפי הערכות מדובר ב"למעלה מ-60 אלף חולי צליאק, מתוכם רק 10,000 מאובחנים", החלה החברה בהפצת מצות ללא גלוטן – גם לישראל, באמצעות רשתות שיווק גדולות למגזר החרדי בבני ברק וירושלים. מדיה וקבצים בנושא מנישביץ בוויקישיתוף אתר האינטרנט הרשמי של מנישביץ (באנגלית) היסטוריה של החברה, באתר המרכזי של מנישביץ דף הבית של מותג היין של מנישביץ ערך זה הוא קצרמר בנושא כלכלה ובנושא יהדות. אתם מוזמנים לתרום לוויקיפדיה ולהרחיב אותו.
ג'יאנלוקה מאריה

ג'יאנלוקה ג'אנני מראדונה מאריה (בהולנדית: Gianluca Gianenni Maradona Maria; נולד ב-26 ביוני 1992) הוא כדורגלן הולנדי-קוראסאואי המשחק בעמדת הקיצוני בקבוצת אספרנסה פלט מהליגה הבלגית החמישית. מאריה התחיל את הקריירה שלו במחלקת הנוער של פ.ס.וו. איינדהובן. בינואר 2013 הושאל למועדון הכדורגל איינדהובן מליגת המשנה. ביולי 2013 הצטרף למאסטריכט במדיה שיחק 2 עונות. בתום העונה שוחרר מהמועדון והפך לשחקן חופשי, ב-5 בינואר 2015 חתם בוואלבייק עד לסיום העונה. ב-9 באוגוסט 2015 עזב לראשונה את הולנד כאשר חתם בהפועל אשקלון. את העונה פתח רק במחזור ה-7 עקב פציעה ולאחר שלא היה מרוצה מאפון הטיפול בפציעתו, טס להולנד על מנת לעבור טיפולים. ב-18 בנובמבר 2015 דווח כי מאריה נעלם מהקבוצה. בתום העונה שוחרר מהמועדון וחתם בקוייק מהליגה ההולנדית השלישית. בינואר 2017 חתם בטיילסה. בספטמבר 2020, מאריה חתם באספרנסה פלט. ב-12 בנובמבר 2014 ערך את הופעת הבכורה שלו בקוראסאו בהפסד 3-2 לטרינידד וטובגו בה גם הבקיע את שער הבכורה שלו בנבחרת. ג'יאנלוקה מאריה, באתר Transfermarkt ג'יאנלוקה מאריה, באתר Soccerway ג'יאנלוקה מאריה, באתר National Football Teams ג'יאנלוקה מאריה, באתר FootballDatabase.eu לא כולל הופעות ושערים לעונת 2018/2019, מכיוון שאין מידע אודות הליגה הרביעית בהולנד. קובי פורטל, ‏חלוץ נבחרת קורסאו חתם בהפועל אשקלון, באתר ערוץ הספורט, 9 באוגוסט 2015 אור אבולעפיה, הלם באשקלון: ג'אנלוקה מריה ברח מהארץ. קסנטיני: "נתבע אותו בפיפ"א" 18 בנובמבר 2015, באתר דאבל פס ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יאנלוקה מאריה".
שומרי שבת

האם התכוונתם ל... יהודים שומרי שבת – הגדרה הנדרשת בהלכה לגבי מצוות מסוימות מוסדות בשם זה בית הכנסת שומרי שבת – בית כנסת ידוע בבורו פארק שבברוקלין בית הקברות שומרי שבת – בית הקברות הוותיק של בני ברק
סטרייט'ס

חברת אהרן סטרֶייט, שמוצריה משווקים תחת המותג סטריֶיט'ס (באנגלית: Aron Streit, Inc. -‏ Streit's) היא חברת מזון כשר אמריקאית שבסיסה בניו יורק סיטי. החברה, שבבעלות משפחת סטרייט, ידועה בעיקר בשל המוצר הנמכר ביותר שלה, "מצות סטרייט". החברה מחזיקה כ-40% משוק המצות בארצות הברית והיא המתחרה העיקרית בתחום זה של חברת מנישביץ. החברה נוסדה ברחוב פיט שבלואר איסט סייד של ניו יורק בשנת 1916 על ידי אהרן סטרייט (שטרַייט), מהגר יהודי מאוסטריה. בשנות פעילותה הראשונות ייצרה החברה מצות יד, ובשנת 1925 הפכה לחברה רשמית ועברה לרחוב ריווינגטון (אנ'). עם הצלחת שיווק המצות, רכש סטרייט גם את הבניינים הסמוכים, והחברה פועלת גם בהעשור השני של המאה ה-21 בקומפלקס בן 4,400 מ"ר בלב מנהטן. מתחם החברה לצד מוסדות מזון היסטוריים אחרים: "המעדנייה של כץ" ומאפיית הקניש של יונה שימל, נשארו כשרידים להיסטוריה היהודית של הלואר איסט סייד. החברה עשתה מאמצים להתאים את עצמה לתהליך הג'נטריפיקציה שעובר האזור כולו, בשלב מסוים נבחנה אפשרות להקמת בית קפה או פאב שיגישו גם מצות, ולהשתלב במגמה החדשה של החיים ברובע. מפעל המצות של החברה מייצר בממוצע 16,000 פאונד מצות בכל יום. המפעל ופועל 20 שעות ביממה. תנאי הכשרות מחמירים ועד שלב ההוצאה מהתנור, מותרת הגישה לבצק רק ליהודים שומרי שבת. התהליך כולו מתנהל תחת השגחתם של משגיחי כשרות, בהקפדה על דרישות ההלכה כמו משך זמן האפייה. ב-2007 פורסם כי שטח המפעל יימכר תמורת 25 מיליון דולר, ייהרס, ובמקום יבנו דירות יוקרה. התוכנית לא יצאה לפועל. אתר האינטרנט הרשמי של סטרייט'ס (באנגלית) אי-פי, מפעל המצות הניו יורקי בן ה-100 מתרגל לעידן ההיי-טק, באתר TheMarker‏, 30 במרץ 2015 סטרייט'ס מצות - מודעה, הפרדס, ניסן ת"ש, באתר היברובוקס ערך זה הוא קצרמר בנושא כלכלה ובנושא יהדות. אתם מוזמנים לתרום לוויקיפדיה ולהרחיב אותו.
אשר בן-אבו

אשר בן-אבו (נולד בט"ו תשרי ה'תשמ"ד, 22 בספטמבר 1983) הוא קומיקאי, שחקן, במאי ומוזיקאי ישראלי. ידוע בעיקר כחבר בהרכב הקומי אנדרדוס. נולד באשדוד, ליצחק ושולה בן-אבו. בשנות הילדות עבר עם הוריו לגבעת שמואל. למד בבית הספר היסודי ממ"ד 'שילה' בקריית אונו. בשנות התיכון למד בישיבת גבעת שמואל ובישיבת בני עקיבא כפר הרא"ה. לאחר לימודי התיכון למד בישיבת ההסדר במעלות. את שירותו הצבאי עשה כמדריך בפנימייה הצבאית אור עציון, לצד חברו העתידי להרכב יאיר יעקבי. לאחר שנות הצבא והישיבה הלך לבית הספר רימון שברמת השרון, למגמות מוזיקה וקולנוע. ב-2011 פנו אליו נדב נוה ויאיר יעקבי, והציעו לו להצטרף להרכב דתי-קומי שהם מקימים יחד עם מתן צור. בן-אבו הצטרף להרכב והרביעייה הקימה את הרכב אנדרדוס. ההרכב התחיל את דרכו בסרטוני רשת קצרים ביוטיוב, שתוך זמן קצר הפכו לוויראליים וזכו לעשרות מיליוני צפיות. במקביל, סיים לימודי תואר ראשון באקדמיה למוזיקה, ופתח בקריירה מוזיקלית עצמאית. בפברואר 2019 הופיע בגולה, ומיד אחר כך הוציא את סינגל הבכורה שלו 'בכל בוקר'. וכן הוא הנחה שתי סדרות בערוץ מאיר לילדים- "טוק טוק" ו"משחקי טוק טוק", וכמו כן השתתף בכמה פרקים אחרים בערוץ. ב-2022 העלה בן אבו מופע סטנדאפ אישי הנקרא "על ספת הפסיכולוג". כמו כן, בן-אבו מלמד במגמת מוזיקה באולפנת שירת הים ובאמי"ת מודיעין. בעבר היה בעל טור קבוע בעיתון "עולם קטן". הוא בעל ערוץ יוטיוב עם למעלה מ-240 אלף צפיות. ב-2016 התחתן עם נריה ארנון, בתו של נעם ארנון. הזוג גר ביישוב מצפה דני ולהם שלושה ילדים. אשר בן-אבו, ברשת החברתית פייסבוק אשר בן-אבו, ברשת החברתית אקס (טוויטר) אשר בן-אבו, ברשת החברתית אינסטגרם אשר בן-אבו, סרטונים בערוץ היוטיוב אשר בן-אבו, במסד הנתונים הקולנועיים IMDb (באנגלית) אשר בן-אבו, באתר MusicBrainz (באנגלית) רבקי גולדפינגר, עניין אישי והפעם עם אשר בן אבו, באתר ערוץ 7, 8 בפברואר 2019 https://tickchak.co.il/3555 https://www.youtube.com/watch?v=9W2jphwWk3A אשר בן אבו: "כשאני צריך להגיד דבר תורה בבית כנסת אני נלחץ", באתר TOV אקטואליה יהודית, ‏02 בינואר 2022
בודאניב

בודאניב (באוקראינית: Буданів; בפולנית: Budzanów, נהגה: בוּדזאנוב; ברוסית: Буданов, נהגה: בודאנוב; ביידיש: ביזינעוו, בודזאנוב, בוזניב, בודזאנאוו או בודזאנאב) הוא כפר במחוז טרנופול שבמערב אוקראינה, בו שכנה עד השואה קהילה יהודית. היישוב בודאניב, השוכן על שתי גדותיו של נהר סרט, נזכר לראשונה בשנת 1549, עת הוענקו לו זכויות עירוניות. לצדו נבנתה טירה, אשר נהרסה לאורך השנים בפשיטות המונגולים, הקוזקים והטורקים. בתקופת מלחמת העולם הראשונה נפגע היישוב בשל קרבתו לחזית הלחימה, וחלקו הגדול הועלה באש. כמו כן, מעמדו העירוני של היישוב ניטל ממנו. התיעוד הראשון לישיבת יהודים בבודאניב הוא מראשית המאה ה-17, ומראשית המאה ה-18 פעלה במקום קהילה עצמאית. בשלהי המאה ה-18 כיהן בקהילה הרב דוד שלמה אייבשיץ. בסוף המאה ה-19 נמנו ביישוב 1,887 יהודים, מתוך 4,661 תושבים. בקהילה פעלו חסידויות שונות, והיא נחשבה לענייה ביחס לקהילות אחרות. במהלך מלחמת העולם הראשונה נפגעו יהודי היישוב, ובית הכנסת ובית המדרש שבכפר הועלו באש בידי הרוסים. בסוף המלחמה פרעו ביהודי היישוב קבוצותיו של סימון פטליורה, תוך אונס נשים, ובקיץ 1919 פרעו ביהודי המקום חיילי הצבא הכחול, תוך התעללות ביהודים חרדים. כתוצאה מכך, עזבו את היישוב רבים מיהודיו. בין מלחמות העולם כיהן ביישוב הרב אורי-שרגא באב"ד (נספה בשואה). ארגונים ציוניים פעלו ביישוב משנת 1902, ובשנות העשרים והשלושים פעלו במקום סניפי הציונים הכלליים, פועלי ציון והרוויזיוניסטים. תנועת הנוער המרכזית ביישוב הייתה גורדוניה. טרם פרוץ מלחמת העולם השנייה חיו ביישוב למעלה מ-1,200 יהודים. עם כניסת הצבא האדום ליישוב, ב-17 בספטמבר 1939, המוסדות היהודיים בו נסגרו, ועסקי היהודים הולאמו. עם פרוץ מבצע ברברוסה, ביוני 1941, גויסו גברים יהודים מהכפר לצבא האדום, והוצאו מהיישוב. עם נסיגת הסובייטים, רצחו איכרי הסביבה האוקראינים את יהודי הכפרים שבסביבת היישוב, ובבודאניב עצמה נערכה ביזה של חנויות היהודים. ב-2 ביולי 1941 נכנסו לבודאניב הגרמנים, והמשטרה האוקראינית, שקיבלה שליטה במקום, לקחה יהודים לעבודות כפייה שונות, ובהן קבורת הנרצחים באזור. כמו כן, נערכה ביזה בבתי היהודים. באותו חודש הוקם ביישוב יודנרט בראשות פייביש איינלגר, אשר נצטווה למסור לגרמנים תשלומי כופר גבוהים, חפצי ערך וזהב, ולספק יהודים לעבודה כפייה במחנות עבודה שונים ובאזור היישוב. בנוסף, יהודי היישוב חויבו בנשיאת סרט עם מגן דוד על זרועם, ובתליית מגן דוד בשערי בתיהם. באוקטובר 1942 צוו יהודי היישוב לעבור תוך שלושה ימים לגטו טרמבובלה, והרכוש המועט שלקחו עמם לדרך נלקח מהם על ידי אוקראינים. במקביל, נבזזו בתי היהודים המגורשים, בתי התפילה ביישוב פורקו, ומצבות בית העלמין היהודי נלקחו לריצוף רחובות הכפר. רוב יהודי הכפר הועברו מהגטו למחנות ההשמדה, ונספו בהם. כ-200 יהודים שהצליחו להימלט, ולשוב לבודאניב, נרצחו בידי שוטרים אוקראינים. כ-17 יהודים מהכפר שרדו את השואה במקומות מסתור, וכ-50 שרדו לאחר שנמלטו לתוככי ברית המועצות. מדיה וקבצים בנושא בודאניב בוויקישיתוף ספר יזכור לקהילת בודזאנוב, בספריית העיר ניו יורק בודזאנוב באתר מרכז מורשת יהדות פולין "בודזאנוב", באתר השטעטל הווירטואלי "בודאניב", באתר JewishGen (באנגלית) בודניב (אוקראינה), דף שער בספרייה הלאומית
נרי הורוביץ

נרי הורוביץ (נולד בשנת 1978) הוא קצין מילואים בצה"ל בדרגת תת-אלוף, אשר שימש בתפקידו האחרון קצין תותחנים ראשי. קודם לכן שימש מפקד חטיבת האש 282 ומפקד עוצבת אדירים. הורוביץ התגייס לצה"ל בשנת 1996, והחל את שירותו הצבאי בגדוד 55 בחיל התותחנים. בשנת 2009 הועלה לדרגת סא"ל ומונה למפקד גדוד 402 באגד ארטילרי 215. בשנת 2011 מונה לקצין אג"ם של חיל התותחנים, ולאחר מכן שימש מפקד צוות במכללה לפיקוד טקטי, בה היה חניך במחזור הראשון. בשנת 2014 הועלה לדרגת אל"ם ומונה למפקד עוצבת אדירים ומפקד סיוע האש של עוצבת הגליל, ושימש בתפקידיו עד שנת 2016. בספטמבר 2016 מונה למפקד עוצבת גולן (אגד 282) ושירת בתפקיד עד מאי 2019. בתפקיד זה הוביל את השינוי והמעבר מאגד ארטילרי לחטיבת האש 282 - מהלך שלימים יושם בכל צה"ל. ב-6 ביולי 2020 הועלה לדרגת תא"ל וב-14 ביולי נכנס לתפקידו כקצין תותחנים ראשי וכיהן בתפקיד עד ספטמבר 2023. הורוביץ נולד וגדל בשכונת רמת ורבר בעיר פתח תקווה, לאב ממוצא פולני ולאם ממוצא עיראקי. למד בפ"ת בבית הספר היסודי קפלן, בחט"ב בן-גוריון ובתיכון בן-גוריון וכיום מתגורר בגדרה. נשוי ואב לארבעה ילדים. הורוביץ בעל תואר ראשון בהיסטוריה מטעם האוניברסיטה העברית במסגרת לימודיו במחזור הראשון של המכללה לפיקוד טקטי, תואר שני במנהל עסקים מטעם אוניברסיטת בן-גוריון, ותואר שני נוסף בניהול משאבים אסטרטגיים במסגרת לימודיו באוניברסיטה לביטחון לאומי (National Defense University) שבוושינגטון הבירה. מדיה וקבצים בנושא נרי הורוביץ בוויקישיתוף קצין התותחנים הראשי, תא"ל נרי הורוביץ, "The UAS as part of an Ecosystem of Leathalty", הרצאה בכנס הכטמ"ם הבינ"ל UVID 2022. בתאריך 9.11.22 (פורסם בYOUTUBE). דן ארקין, ‏UVID 2022: "האויב נטמע בשטח הבנוי וצה״ל צריך כלי תקיפה מדויקים״, באתר "IsraelDefense‏", 9 בנובמבר 2022 יואב זיתון, תיעוד משבוע החדשנות בצה"ל: רחפנים מתקדמים, רובוטים וסייבר, באתר ynet, 15 בספטמבר 2022, כחלק משבוע החדשנות המבצעית הבין לאומי של צה"ל. אוחזר בתאריך 15/9/22. קצין התותחנים הראשי, תא"ל נרי הורוביץ, כלים בלתי מאוישים כמרכיב באסטרטגית הביטחון של מדינת ישראל, מתוך UVID Dronetech 2021 - כנס הכלים המאוישים מרחוק, 10 בנובמבר 2021. קצין התותחנים הראשי, תא"ל נרי הורוביץ, "'האש פקטור' - מקדם הקטלניות של חיל התותחנים מלקחי של"ג ובמבט לאתגרי העתיד", באתר ISRAELDEFENSE, מתוך כנס הפעלת האש הבינ"ל Fire tech 2022 בסימן 40 שנים למלחמת 'שלום הגליל', 29 ביולי 2022. יהושע בריינר‏, תכירו את המפקדים של הילדים שלכם, באתר וואלה, 23 בספטמבר 2010 יוחאי עופר, הקצין שגרם לסבתו הניצולה "לסגור מעגל", באתר nrg‏, 16 באפריל 2015 עמית מלמד, המח"ט שהוביל את האגד הארטילרי 282 למהפך, נפרד מהתותחנים, באתר צה"ל, 29 במאי 2019 "האנשים המשרתים בחיל הם ה'אש-פקטור' האמיתי שלנו" דברי קתמ"ר בכנס הפעלת האש FIRETECH, באתר צה"ל, 11 באוגוסט 2022 כנס FireTech תמיר מורג, מהיר יותר, קטלני הרבה יותר: הצצה ראשונה לתותח העתיד של צה"ל, באתר ישראל היום, 9 בנובמבר 2022 בתותחנים מכריזים על מהפכת אש - וחושפים תג וסיכה חדשים, באתר צה"ל, 9 בנובמבר 2022 "אנחנו רוצים שגם התותח החדש יישאר נשק סטטיסטי", ישראל דיפנס, 14 באפריל 2021 שי לוי, ‏אש בכל הכוח: סוללת תותחים, מבט מבפנים, באתר ‏מאקו‏, 19 בדצמבר 2012 אנשיל פפר, המכללה לפיקוד טקטי מנסה שיטה שעובדת היטב בצבאות אחרים בעולם - לימודים אקדמיים, באתר הארץ, 9 באפריל 2010
פאדי מקניר

פטריק ג'יימס קולמן "פאדי" מקניר (באנגלית: Patrick James Coleman "Paddy" McNair; נולד ב-27 באפריל 1995 בבליקלייר שבצפון אירלנד) הוא כדורגלן צפון אירי המשחק בעמדת הקשר האחורי בווסט ברומיץ' אלביון, בהשאלה מסן דייגו, ובנבחרת צפון אירלנד. פאדי מקניר התגלה בקבוצת הנוער של מנצ'סטר יונייטד בצפון אירלנד על ידי הסקאוט טוני קולטר בגיל 12, מקניר היה נוסע עם קבוצת הוער של יונייטד בחופשות מבית הספר. בסופו של דבר חתם מקניר על חוזה במנצ'סטר יונייטד ב-2011 לאחר שהרשים את סוכני הקבוצה בקבוצת הנוער הראשונה שלו בליקלייר קולטס בתפקיד הקשר. כאשר התאמן בקבוצת הנוער של יונייטד הוצב בעמדת הבלם על ידי מאמן קבוצת הנוער פול מקגינס. את הופעת הבכורה שלו בקבוצה הבוגרת של מנצ'סטר יונייטד ערך ב-27 בספטמבר 2014 בניצחון 1–2 על ווסטהאם יונייטד בפרמייר ליג באצטדיון הביתי אולד טראפורד, במשחק הזה פתח מקניר מספר פציעות של שחקני הגנת הקבוצה. מקניר זכה לשבחים מהאוהדים ומהמאמן לואי ואן חאל על הגנתו החזקה והטובה. מקניר פתח במשחקים הבאים ועזר לקבוצתו ליצור רצף של ארבעה ניצחונות רצופים. ב-10 בפברואר 2015 האריך את חוזהו במנצ'סטר יונייטד עד יוני 2017. ב-11 באוגוסט 2016 חתם לארבע שנים בסנדרלנד. ב-26 ביוני 2018 חתם במידלסברו מהצ'מפיונשיפ. ב-25 ביולי 2024 חתם בסן דייגו אשר עתידה להיכנס אל ה־MLS בשנת 2025, לכן הושאל אל וסט ברומיץ' אלביון. מדיה וקבצים בנושא פאדי מקניר בוויקישיתוף פאדי מקניר, ברשת החברתית אינסטגרם פאדי מקניר, באתר Transfermarkt פאדי מקניר, באתר Fussballdaten.de (בגרמנית) פאדי מקניר, באתר Soccerway פאדי מקניר, באתר BDFutbol פאדי מקניר, באתר WorldFootball.net פאדי מקניר, באתר National Football Teams פאדי מקניר, באתר FootballDatabase.eu פרופיל, באתר מנצ'סטר יונייטד ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.